b'\n_START_ARTICLE_\nDu har to k\xc3\xb8er\n_START_PARAGRAPH_\n"Du har to k\xc3\xb8er" er indledningen til en politisk/\xc3\xb8konomisk vittighed. Vittigheden beskriver gennem brug af satire, hvorledes et givent politisk system vil behandle to k\xc3\xb8er for derigennem at illustrere systemets funktion._NEWLINE_Canadieren Bill Sherk skriver, at s\xc3\xa5danne metaforer om k\xc3\xb8ers behandling under forskellige \xc3\xb8konomiske og politiske systemer har cirkuleret i USA siden 1936 under titlen "Ismernes parabel". En leder i The Chicago Daily Tribune i 1938 anvendte en tilsvarende liste med socialisme, kommunisme, fascisme og New Deal\'isme i en beskrivelse af \xc3\xb8konomien i Chicago.'